DISCURSO DE CIERRE DE LA SESIÓN DEL DR. FRANCISCO MARTELO VILLAR. PRESIDENTE DE LA REAL ACADEMIA DE MEDICINA DE GALICA

Ilustrísimos señores académicos, Ex - reitor e conferenciante, compañeiros, miñas donnas e meus señores

Moitas grazas a Juan Viaño Rey, reitor, decano, catedrático, pero sobre todo intelectual matemático. Grazas pola súa magnífica lección de hoxe, aquí na Real Academia de Medicina de Galicia.

Grazas tamén ao Académico Numerario de Odontoloxía David Suárez Quintanilla, por ter programado a súa presenza aquí e pola espléndida presentación.

A medicina progresa e enriquécese co coñecemento e a tecnoloxía da ciencia e dos profesionais que nos rodean.

Os estudantes de ciencias da miña xeración aspiraban a ser profesores de secundaria ou, se estivesen dos mellores, acadar o profesorado universitario.

Desde fai 40 anos, o seu traballo, no noso país, tornou nunha ferramenta imprescindible para a investigación, na industria e en todos os campos da ciencia. O desemprego non existe para os matemáticos. Sortéanos por todas partes.

Agora, Métodos matemáticos para... Métodos matemáticos e computacionais para... Si; modelos matemáticos para todo e. no caso da medicina, unha axuda imprescindible. Se non medimos non estamos na realidade.

Desde a Real Academia de Medicina estamos aquí para aprender e difundir coñecementos das ciencias afíns e, hoxe, foi un día para animarnos nesa tarefa.

De todos os alleos, sen dúbida, os matemáticos sitúanse no vértice piramidal da nosa axuda externa.

E Juan Viaño sabe moito de vértices, ollando, dende neno, o Pico Sacro da súa terra, no Boqueixón. Esa formación de cuarzo de extraordinaria relevancia xeolóxica, lar e fogar da mítica Raíña Lupa, que se converteu ao cristianismo ofrecendo un lugar de sepultura para o Apóstolo no Campus Stellae.

Desde ese pico dominamos boa parte do centro de Galicia. É un referente para os peregrinos e, sen dúbida, na actualidade, serve de referencia para unha parte importante dos profesionais do coñecemento da análise numérica. Hoxe tivemos a oportunidade de contrastalo.

En ciencia, se non hai un relato matemático, non temos a valoración adecuada.

Pero Viaño, non parou niso. Interesouse pola realidade social ocupando postos de gran responsabilidade, pero; sobre todo, a sua humanidade faino interesarse polas historias vitais da Galicia profunda, desde a tristeza e a alegría, falando con quen as viviu. O que non está

escrito non pasou. E él quere que non se esqueza o bo e o malo da vila o aldea galegas.

De novo o conto, millor o relato, pero da historia da vida.

Grazas de novo Viaño.

E, a todos vós, tamén moitas grazas, por vir e acompañarnos, aquí, na Real Academia de Medicina de Galicia nesta tarde de tormenta galega.

Rematou a sesión.